भर्ती शुरू करने के लिए मनरेगा संविदा कर्मियों ने सौंपा ज्ञापन
कस्बेके पंचायत मुख्यालय पर मंगलवार को महात्मागांधी नरेगा कार्मिक संघ द्वारा ब्लॉक अध्यक्ष चैतन्य प्रसाद नंदवाना के नेतृत्व में प्रधान भूपेंद्रसिंह हाड़ा विकास अधिकारी जगदीश मीणा को मुख्यमंत्री पंचायतराजी मंत्री के नाम ज्ञापन सौंपा।
नंदवाना ने बताया कि पंचायतराज विभाग भर्ती 2013 में संविदा कार्मिकों को दिए जाने वाला बोनस अंक के संदर्भ में सर्वोच्च न्यायालय में दायर एसएलपी में निर्णय 29 नवंबर 16 को राज्य सरकार एवं संविदा कार्मिकों के पक्ष में हो चुका है। इससे भर्ती के समय स्वीकृत अधीनस्थ सेवा के 4319 पदों को वित्त विभाग अब नियमित भर्ती नहीं करते हुए संविदा पर यथावत रखने के लिए विचार कर रहा है। ऐसी स्थिति में संविदा कार्मिक नियमित होने से वंचित रह जाएंगे। इस फैसले से कार्यरत कर्मियों के साथ अन्याय होगा, जबकि कनिष्ठ लिपिक भर्ती को यथावथ रखने के लिए पत्रावली प्रस्तुत की गई है। 2013 में निकाली गई भर्ती के संपूर्ण पद में से शेष रहे पदों पर भर्ती प्रक्रिया शुरू कराने की मांग की। इस अवसर पर दीपिका नावर, तेजेंद्र मीणा, संदीप शर्मा, सत्यनारायण पोटर, पवन खण्डेलवाल, रोहित मीणा, सैयद आरिफ हसन, अशोक शर्मा, हरीश मीणा सहित नरेगा कार्मिक मौजूद थे।
सुल्तानपुर. कस्बे के पंचायत समिति मुख्यालय पर प्रधान विकास अधिकारी को ज्ञापन सौंपते मनरेगाकर्मी।
hin_Deva hin_Deva hin_Deva hin_Deva